smcproject/ml-wiki-sentences huggingface dataset:
മറ്റുള്ളവർ ഫെഡറൽ പ്രതിപക്ഷമായ പക്കാതൻ രക്യാത്ത് (പിആർ) കക്ഷികളിലേക്ക് വ്യാപിക്കും, കൂടുതലും ഡിഎപി അല്ലെങ്കിൽ പി‌കെ‌ആർ തിരഞ്ഞെടുക്കപ്പെട്ട പ്രതിനിധികൾ ദിവാൻ നെഗാര (സെനറ്റ്) സെനറ്റർമാർ ഹിസ് മജസ്റ്റിയുടെ നിയമനം വൈത്ത മൂർത്തി പൊന്നുസാമി ഇതും കാണുക 2007 HINDRAF റാലി പി. വയത മൂർത്തി - മനുഷ്യാവകാശ അഭിഭാഷകനും ഹിൻഡ്രാഫ് ചെയർപേഴ്സണും മലേഷ്യൻ അഡ്വാൻസ്മെന്റ് പാർട്ടി (MAP) ഹ്യൂമൻ റൈറ്റ്സ് പാർട്ടി മലേഷ്യ (എച്ച്ആർപി) മലേഷ്യ മക്കൽ ശക്തി പാർട്ടി (എംഎംഎസ്പി) മലേഷ്യൻ ഇന്ത്യൻ കോൺഗ്രസ് (എം‌ഐ‌സി) - ബാരിസൺ നാഷണലിന്റെ (ബി‌എൻ) ഘടകം മലേഷ്യയിലെ ഭരണഘടനയുടെ ആർട്ടിക്കിൾ 153 - ഫെഡറൽ മലേഷ്യയുടെ ഭരണഘടനയുടെ ആർട്ടിക്കിൾ 153 മലേഷ്യയുടെ ചരിത്രം - സ്വാതന്ത്ര്യത്തിന് മുമ്പും ശേഷവും മലേഷ്യയുടെ ചരിത്രം മലേഷ്യയിലെ ഹിന്ദുമതം - മലേഷ്യയിലെ ഹിന്ദുമതത്തിന്റെ അവസ്ഥ ബമിപുത്ര - മലേഷ്യയിലെ ബമിപുട്ടേരയും അതിന്റെ കാലക്രമവും റീഡ് കമ്മീഷൻ - ഫെഡറേഷൻ മലയയുടെ ഭരണഘടന തയ്യാറാക്കുന്നതിനുള്ള ഉത്തരവാദിത്തമുള്ള ഒരു സ്വതന്ത്ര കമ്മീഷൻ മലേഷ്യ നിയമം - മലേഷ്യ നിയമം മലേഷ്യൻ തമിഴർ പശു തല പ്രതിഷേധം സാക്കിർ നായിക് കുറിപ്പുകൾ ജവാൻ, ജയം എ. (2003).
മലേഷ്യൻ പൊളിറ്റിക്സ് ഗവൺമെന്റ് , പി. 43.
കരിഷ്മ പബ്ലിക്കേഷൻസ്.
പരാമർശങ്ങൾ ബാഹ്യ ലിങ്കുകൾ ഹിന്ദ്രാഫ് ഫേസ്‌ബുക്കിൽ ഔദ്യോഗിക വെബ്സൈറ്റ് HINDRAF ഹിന്ദ്രഫ് ഫേസ്ബുക്ക് ഗ്രൂപ്പ് എച്ച്ആർ‌പി പ്രധാന വെബ്‌സൈറ്റ് Archived 2023-08-07 at the Wayback Machine .
ഹിപ്പാർക്കസ് ഇംഗ്ലീഷ് വിലാസം https://ml.wikipedia.org/wiki/Hipparchus
ഗ്രീക്ക് ജ്യോതിശാസ്ത്രജ്ഞനാണ് ഹിപ്പാർക്കസ് (ക്രിസ്തുവിന് മുമ്പ് 190 -  ക്രിസ്തുവിന് മുമ്പ് 120).
ത്രികോണമിതിയുടെ പിതാവായും ഇദ്ദേഹത്തെ ഗണിക്കുന്നു.
വടക്ക് പടിഞ്ഞാറൻ ടർക്കിയിലെ നികേയയിലാണ് (ഇപ്പോൾ ഇസ്നിക്ക എന്ന പേര്)  ഹിപ്പാർക്കസ് ജനിച്ചത്.
ഈജിയൻ കടലിന്റെ തെക്ക് പടിഞ്ഞാറായുള്ള റോഡ്സ് ദ്വീപിലാണ് ഹിപ്പാർക്കസ് തന്റെ നിരീക്ഷണാലയം സ്ഥാപിച്ചത്.
നഗ്ന നേത്രങ്ങൾ ഉപയോഗിച്ച് നിരീക്ഷണങ്ങൾ നടത്തുവാനുള്ള പല ഉപകരണങ്ങളും അദ്ദേഹം ഉണ്ടാക്കി.
പിന്നീട് പതിനേഴ് നൂറ്റാണ്ടുകളോളം അവ ഉപയോഗത്തിലുണ്ടായിരുന്നു.
സമതല ത്രികോണമിതിയിലും, ഗോളീയ ത്രികോണമിതിയിലും സംഭാവനകൾ നൽകി.
സൂര്യന്റെയും ചന്ദ്രന്റെയും വലിപ്പവും ഭൂമിയിൽ നിന്നുള്ള ദൂരവും ദൃഷ്ടിച്യുതി അളന്നു കണ്ടുപിടിച്ചു.
അത് ഹിപ്പാർക്കസിന്റെ വലിയൊരു നേട്ടമായിരുന്നു.
അനുപാതങ്ങളെപ്പറ്റി പഠിക്കാൻ ത്രികോണമിതി പട്ടിക തയ്യാറാക്കി.
ചന്ദ്രന്റെ ലംബനത്തിന്റെ അടിസ്ഥാനത്തിൽ അദ്ദേഹം നിർണയിച്ച ദൂരം ശരിയായിരുന്നു.
ആദ്യത്തെ കൃത്യതയുള്ള നക്ഷത്രമേപ്പ് ഉണ്ടാക്കിയതും ഹിപ്പാർക്കസ് ആയിരുന്നു.
യുഡോക്സസിന്റെതിലും മെച്ചപ്പെട്ട ഒന്നായിരുന്നു അത്.
നക്ഷത്രമേപ്പിന്റെ അടിസ്ഥാനത്തിൽ മറ്റൊരു കണ്ടുപിടിത്തവും നടത്തുവാൻ കഴിഞ്ഞു.
നക്ഷത്രങ്ങൾ മൊത്തത്തിൽ പടിഞ്ഞാറ് നിന്ന് കിഴക്കോട്ട് അൽപം മറുന്നതായി കാണുവാൻ കഴിഞ്ഞു.
തന്റെ മേപ്പും ലഭ്യമായ പഴയമേപ്പുകളും തമ്മിൽ താരത്മ്യപ്പെടുത്തി നോക്കിയപ്പോൾ നക്ഷത്രങ്ങൾക്ക് പടിഞ്ഞാറ് നിന്ന് കിഴക്കോട്ട് അൽപം സ്ഥാന ചലനം വന്നതായി കണ്ടു.
ഇത് കാരണം ഒരോ വർഷവും വിഷുവങ്ങൾ അൽപം നേരത്തെയാകും.
ഇതിനെയാണ് വിഷുവങ്ങളുടെ "അഗ്രഗമനം" അല്ലെങ്കിൽ വിഷുവങ്ങളുടെ പുരസ്സരണം (പ്രിസഷൻ ഓഫ് ഇക്വിനോക്സ്) എന്ന് പറയുന്നത്.
നക്ഷത്രങ്ങളെ അവയുടെ പ്രകാശികതയുടെ അടിസ്ഥാനത്തിൽ ആദ്യമായി തരം തിരിച്ചതും ഹിപ്പാർക്കസാണ്.
ഏഴ് ആകാശ ഗോളങ്ങളുള്ളതായി അദ്ദേഹം 
കണക്കാക്കി.
ഭൂമിയെ കേന്ദ്രമാക്കി ഗ്രഹങ്ങൾ ചുറ്റുന്നതായിട്ടുള്ള ഹിപ്പാർക്കസ് പദ്ധതിയാണ് ഹിപ്പാർക്കസ് ആവിഷ്കരിച്ചത്.
ഇത് കോപ്പർനിക്കസിന്റെ കാലം വരെ നിലനിന്നു.
"ശാസ്ത്രചരിത്രം ജീവചരിത്രങ്ങളിലൂടെ" കേരള ശാസ്ത്ര സാഹിത്യ പരിഷത്ത് പ്രസിദ്ധീകരണം
ഹിപ്പാർച്ചിയ (ജനുസ്സ്) ഇംഗ്ലീഷ് വിലാസം https://ml.wikipedia.org/wiki/Hipparchia_(genus)
നിംഫാലിഡേ കുടുംബത്തിലെ ചിത്രശലഭങ്ങളുടെ ഒരു ജനുസ്സാണ് ഹിപ്പാർച്ചിയ .
വിക്കിസ്പീഷിസിൽ Hipparchia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
പുറത്തേക്കുള്ള കണ്ണികൾ Satyrinae of the Western Palearctic Images representing Hipparchia at Consortium for the Barcode of Life
ഹിപോക്സിയ ഇംഗ്ലീഷ് വിലാസം https://ml.wikipedia.org/wiki/Hypoxia_(medical)
രക്ത സംക്രമണം പൂർണമായി ഉള്ളപ്പോൾ പോലും  ആവശ്യമായ അളവിൽ നിന്നും  ഓക്സിജൻ  ലഭ്യത  കോശങ്ങൾക്ക്   കുറയുമ്പോൾ ഉണ്ടാകുന്ന അവസ്ഥയാണ് ഹിപോക്സിയ (Hypoxia) .
അനോക്സിയ, ഹിപോക്സിയ എന്നീ അവസ്ഥകൾ  ശരിക്കും മനസ്സിലാക്കാതെ , ഏതെങ്കിലും അവയവത്തിലെ  കോശങ്ങൾക്ക്  ഓക്സിജന്റെ  ലഭ്യ്യത കുറയുന്ന അവസ്ഥയ്ക്കും  ഈ വാക്കുകൾ വൈദ്യ  ശാസ്ത്രത്തിൽ  പരസ്പരം മാറ്റി ഉപയോഗിക്കാറുണ്ട്.
പുക , കാർബൺമോനോക്സ്യ്ട് , മറ്റു വിഷ വാതകങ്ങൾ എന്നിവ ശ്വസിക്കുക , ഉന്നതമേഖലകളിൽ  എത്തപ്പെടുക ,  അമർത്തപ്പെടൽ(strangulation ) ,ബോധം കെടുത്തുന്ന പ്രക്രീയയിൽ ഉണ്ടാകുന്ന അപകടങ്ങൾ, വിഷ ബാധ  എന്നിവയാണ് ഈ അവസ്തകൾക്കുള്ള കാരണം .
എന്ത് കാരണത്താൽ ഉണ്ടായതായാലും,രോഗ ബാധയുടെ  ഗൌരവം അനുസ്സരിച്ച്  , കാഴ്ചക്കുറവ്, കേൾവിക്കുറവ്, മാനസികമാന്ദ്യം, വിവേചനശക്തി നഷ്ടപ്പെടുക, ഓർമപ്പിശകുണ്ടാകുക, മാനസികക്കുഴപ്പം അനുഭവപ്പെടുക എന്നിവ തൊട്ട് അബോധാവസ്ഥ വരെ ഉണ്ടായേക്കാം.
രോഗി  മരണപ്പെട്ടില്ലെങ്കിൽ   ഇത്  മണിക്കൂറുകളോ , ദിവസങ്ങളോ , മാസങ്ങളോ   നീണ്ടുനിൽക്കും.
ഇടവിട്ടുണ്ടാകുന്ന  ഞരമ്പുവലി ,  പേശി പിടിത്തം കഴുത്ത്‌ മുറുക്കം  എന്നിവ സാധാരണം ചികിത്സ
അനോക്സിയ, ഹിപോക്സിയ അവസ്ഥയിൽ പെടുന്നവർക്ക് എത്രയും പെട്ടെന്ന് ശുദ്ധവായു സഞ്ചാരം ലഭ്യമാക്കുന്നിടത്ത് പ്രഥമ ശുശ്രൂഷ ആരംഭിക്കുന്നു.
രക്തം വീണ്ടും ഒക്സിജെൻ പൂരകമാകുന്നതിനു, കൃത്രിമ ശ്വാസോച്ച്വാസം  ഉൾപ്പെടെ ഉള്ള നടപടികൾ സ്വീകരിക്കണം .
ന്യുമോണിയ ബാധ ഉണ്ടാകാതെ സൂക്ഷിക്കെണ്ടാതായും ഉണ്ട്.
രോഗപൂർവഗതി  (Prognosis )
രോഗിയുടെ ശ്വാസ, ഹൃദയ , രക്ത സഞ്ചാര വ്യവസ്ഥകൾ മെച്ചപ്പെടുന്നതോട് കൂടി  സുഖാവസ്ഥയിലേക്ക് എത്തിച്ചേരാം.
ഇതിന്റെ ദൈർഘ്യം രോഗ ഗൌരവം അനുസ്സരിച്ച് നീണ്ടു പോകാം .
ഇടയ്ക്കു രോഗിയിൽ മാനസിക വിഭ്രാന്തി,  നാഡിരോഗങ്ങൾ എന്നിവ വിട്ടു വിട്ടു ഉണ്ടാകാം.
മോധക്ഷയം,   മാനസിക വിമുഖത, മാനസിക വിഭ്രാന്തി , സ്വപ്നാടനം തുടങ്ങിയ അവസ്ഥകൾക്കും ഇടയുണ്ട്.
: Centre for Neuro Skills:www.ninds.nih.gov http://www.neuroskills.com/anoxia.shtml Archived 2010-07-22 at the Wayback Machine .
ഹിപ്നോട്ടിസം
ഹിപ്നോട്ടിസം എന്നു പറയുമ്പോൾ മാജിക് അല്ലെങ്കിൽ, ഒരു അജ്ഞാത ശക്തി ഇവയിലേതെങ്കിലുമാണ് ഭൂരിഭാഗം പേരുടെയും മനസ്സിലേക്കോടിയെത്തുന്നത്.
ഈ  തെറ്റിദ്ധാരണ വിദ്യാസമ്പന്നരുടെ ഇടയിൽപ്പോലുമുണ്ട്.
ഭീതി പരത്തുന്ന ഒരു പുകമറയായി ബാല്യമനസ്സുകളിലും ഈ വാക്ക് കുത്തിത്തിരുകപ്പെട്ടിരിക്കുന്നു.
ഒരു സ്വാഭാവിക ഉറക്കം തന്നെയാണ് ഹിപ്നോട്ടിസം കൊണ്ട് ഉദ്ദേശിക്കുന്നത്.
എന്താണ് സ്വാഭാവികമായ ഉറക്കം.
അതായത്, ഒരാളുടെ പഞ്ചേന്ദ്രിയങ്ങളിലൂടെ കടന്നുപോകുന്ന ആവേഗം തലച്ചോറിലെത്തുകയും തുടര്ന്ന് അതിനെ മടുപ്പിക്കുകയും ചെയ്യുമ്പോഴാണ് ഉറക്കം അനുഭവപ്പെടുന്നത്.
ചിട്ടയായ നിർദ്ദേശങ്ങളും ശബ്ദത്തിന്റെ പ്രത്യേക താളക്രമവും ഉപയോഗിച്ചാണ് ഇവിടെ ഒരു വ്യക്തിയെ മോഹനിദ്രയിലേക്ക് (ഹിപ്നോട്ടിസം) നയിക്കുന്നത്.
മനസ്സിന്റെ അവസ്ഥയെ പൊതുവായി നാല്  ആയി തിരിക്കാം.
അവബോധമനസ് (CONSCIOUS MIND), ഉപബോധമനസ് (SUB CONSCIOUS MIND),  (SUPER CONSCIOUS MIND), പ്രപഞ്ചബോധമനസ് അഥവാ മഹാബോധമനസ് (COSMIC CONSCIOUS MIND).
പുരാതന ഹിന്ദു ശാസ്ത്രത്തിൽ മനസിന്റെ അവസ്ഥകളെപ്പറ്റി ധാരാളമായി പറയുന്നുണ്ട്.
ആയുർവ്വേദം പോലുള്ള വേദ ശാസ്ത്രത്തിൽ ഇത് ചികിത്സാ രംഗത്തും പ്രയോജനപ്പെടുത്തുന്നു.
അവിടെ മനസിന്റെ അവസ്ഥയെ നാലായിട്ടല്ല മറിച്ച്‌  ആറ് ആയി പറയുന്നു.
ജാഗ്രത്, സ്വപ്നം,സുഷ്പ്തി, സമാധി, തുരീയം , തുരീയാതീതം, ജന്മ ജന്മാന്തരങ്ങളിൽ കൂടി നാം ആർജ്ജിച്ച പല വിവരങ്ങളും ഇവിടെ പല തട്ടുകളിലായി സൂക്ഷിക്കപ്പെട്ടിരിക്കുന്നു.
ഒരു പ്രത്യേക രീതിയിലൂടെ അവയെ പുറത്തുകൊണ്ടുവന്ന് ചികിത്സക്ക് ഉപയോഗിക്കുക എന്നതാണ് ഇവിടെ നടക്കുന്ന കാര്യം.
പല വ്യക്തികളും ഇന്ന് അനുഭവിക്കുന്ന പല പ്രശ്നങ്ങൾക്കും ഉള്ള പരിഹാരം അവരുടെ പൂർവജന്മം അന്വേഷിച്ചാൽ ലഭിക്കുന്നതാണ്.
ഹിപ്നോട്ടിസമെന്ന പ്രതിഭാസത്തിൽ ആ ഗാഢനിദ്രയ്ക്കു വേണ്ട സാഹചര്യങ്ങൾ ഒരുക്കി കൊടുക്കുകയാണ് ചെയ്യുന്നത്.
അങ്ങനെ ഒരേ തരത്തിലുള്ള ഉത്തേജനം മസ്തിഷ്ക്കത്തിലെത്തുമ്പോൾ അവിടെ അതിന് ഒരു നിരോധനം ഉണ്ടാകുന്നു.
താരാട്ട് പാടുമ്പോൾ കുട്ടികൾ ഉറങ്ങുന്നതും ഇതേ ശാസ്ത്രതത്വം മൂലമാണെന്നു കരുതപ്പെടുന്നു.
പ്രകാശമുള്ള വസ്തുവിൽ ശ്രദ്ധ കേന്ദ്രീകരിക്കുക, ഒരേ താളത്തിലുള്ള ഈണം കേൾക്കുക തുടങ്ങിയവ ഒരാളെ അഗാധനിദ്രയിലേയ്ക്കു നയിക്കും.
ഹിപ്നോട്ടിക് നിദ്രയിലായിരിക്കുമ്പോൾ തന്നെ വ്യക്തിയുമായി ആശയവിനിമയം നടത്താൻ മനശ്ശാസ്ത്രജ്ഞൻ ഒരു സെൻട്രി പോസ്റ്റ് നിലനിർത്തുന്നു.
ഉദാഹരണം വ്യക്തിയുമായി സംസാരിച്ചുകൊണ്ടിരിക്കുന്നവേളയിൽത്തന്നെ ഇങ്ങനെ, നിദ്രയിലായാലും ആശയ വിനിമയം സുസാധ്യമാകുന്നു.
‍ ഏജ് റിഗ്രഷൻ
ഹിപ്നോട്ടിസത്തിലൂടെ വിധേയൻ ആയ വ്യക്തിയെ അയാളുടെ കഴിഞ്ഞുപോയ ഏതു പ്രായത്തിൽ ഉള്ള അവസ്ഥയിലേക്കും കൊണ്ടുപോകാൻ സാധിക്കുന്നതാണ്.
പൂർവ്വകാലത്തു ഉണ്ടായ ചില ജീവിത അനുഭവങ്ങൾ അയാളുടെ സ്വഭാവത്തിൽ നെഗറ്റീവ് ആയ മാറ്റങ്ങൾ വരുത്തിയിട്ടുണ്ടോ എന്ന് മനസ്സിലാക്കാനും അതിനുള്ള പരിഹാര മാർഗങ്ങൾ ഉപബോധ മനസ്സിന് നൽകാനും അതുവഴി വ്യക്തിത്വത്തെ മെച്ചപ്പെടുത്താനും സാധിയ്ക്കും.
ഉദാഹരണത്തിന്, അകാരണമായ ഭയം, ആത്മവിശ്വാസം ഇല്ലായ്മ തുടങ്ങിയ മാനസിക സ്ഥിതികൾക്ക് പരിഹാരം കാണാൻ കഴിയും.
ഹിപ്നോട്ടിസ ദിനം
ജനുവരി 4 ന് ലോക ഹിപ്നോട്ടിസ ദിനമായി ആചരിക്കുന്നു.
ആളുകളുടെയിടയിൽ പ്രചാരമുള്ള കെട്ടുകഥകളും തെറ്റിദ്ധാരണകളും നീക്കം ചെയ്യുക, ഹിപ്നോട്ടിസത്തിലൂടെ സത്യവും നേട്ടങ്ങളും ജനങ്ങളിലേക്ക്  എത്തിക്കുകയെന്നതാണ് ഈ ദിനാചരണത്തിന്റെ ലക്ഷ്യം.
ഹിപ്പാർക്കസ് കാറ്റലോഗ് ഇംഗ്ലീഷ് വിലാസം https://ml.wikipedia.org/wiki/Hipparcos_Catalog
ജ്യോതിശാസ്ത്ര സംബന്ധിയായ പഠനങ്ങൾക്ക് വേണ്ടി, യൂറോപ്യൻ സ്പേസ് ഏജൻസി 1989-ൽ വിക്ഷേപിച്ച ഉപഗ്രഹമായ Hipparcosൽ നിന്ന് ലഭിച്ച വിവരങ്ങൾ അടിസ്ഥാനപ്പെടുത്തി ഉണ്ടാക്കിയ ഒരു നക്ഷത്രകാറ്റലോഗാണു ഹിപ്പാർക്കസ് കാറ്റലോഗ് .
1993 വരെ ഈ ഉപഗ്രഹം ബഹിരാകാശത്ത് പഠനം നടത്തി വിവരങ്ങൾ ഭൂമിയിലേക്ക് അയച്ചു.
അതിൽ നിന്ന് ഏതാണ്ട് 1,18,218 നക്ഷത്രങ്ങളുടെ വിവരങ്ങൾ ശാസ്ത്രജ്ഞർ ക്രോഡീകരിച്ച് 1997 ജൂണിൽ ഈ കാറ്റലോഗ് പുറത്തിറക്കി.
കൃത്യമായ പാരലക്സ് അറിയുന്ന നക്ഷത്രങ്ങളെ മാത്രമേ ഈ കാറ്റലോഗിൽ ഉൾപ്പെടുത്തിയിട്ടുള്ളൂ.
ഈ കാറ്റലോഗ് പ്രകാരം തിരുവാതിര നക്ഷത്രത്തിന്റെ പേര് HP 27989 എന്നാണ്.
ഹിന്ദൗ ഔമാറൗ ഇബ്രാഹിം ഇംഗ്ലീഷ് വിലാസം https://ml.wikipedia.org/wiki/Hindou_Oumarou_Ibrahim
ഒരു പരിസ്ഥിതി പ്രവർത്തകയും ഭൂമിശാസ്ത്രജ്ഞയുമാണ് ഹിന്ദൗ ഔമാറൗ ഇബ്രാഹിം.
അസോസിയേഷൻ ഓഫ് പ്യൂൾ വിമൻ ആൻഡ് ഓട്ടോചോണസ് പീപ്പിൾസ് ഓഫ് ചാഡിന്റെ (അഫാറ്റ്) കോർഡിനേറ്ററായ അവർ കോപ്പ് 21, സിഒപി 22, സിഒപി 23 എന്നിവിടങ്ങളിൽ വേൾഡ് ഇൻഡിജെനസ് പീപ്പിൾസ് ഇനിഷ്യേറ്റീവ് ആന്റ് പവലിയന്റെ കോ-ഡയറക്ടറായി സേവനമനുഷ്ഠിച്ചു.
ആക്ടിവിസവും അഭിഭാഷകത്വവും
ചാഡിലെ എംബൊറോറോ എന്ന തന്റെ ജനത്തിനുവേണ്ടി പ്രവർത്തിക്കുന്ന ഒരു പരിസ്ഥിതി പ്രവർത്തകയാണ് ഇബ്രാഹിം.
ചാഡിന്റെ തലസ്ഥാന നഗരമായ എൻ'ജമെനയിൽ വിദ്യാഭ്യാസം നേടിയ അവർ പരമ്പരാഗതമായി കന്നുകാലികളെ വളർത്തുന്ന നാടോടികളായ കർഷകരായ തദ്ദേശീയരായ എംബോറോറോ ജനതയോടൊപ്പമാണ് അവധിദിനങ്ങൾ ചെലവഴിച്ചത്.
വിദ്യാഭ്യാസത്തിനിടയിൽ ഒരു തദ്ദേശീയ സ്ത്രീയെന്ന നിലയിൽ വിവേചനം കാണിക്കുന്ന രീതികളെക്കുറിച്ചും അവരുടെ വിദ്യാഭ്യാസ അവസരങ്ങളിൽ നിന്ന് അവരുടെ എംബറോറോ ജനതകളെ ഒഴിവാക്കുന്ന രീതികളെക്കുറിച്ചും അവർ ബോധവതിയായി.
1999-ൽ, അസോസിയേഷൻ ഓഫ് ഇൻഡിജെനസ് പ്യൂൾ വിമൻ ആൻഡ് പീപ്പിൾസ് ഓഫ് ചാഡ് (AFPAT) എന്ന കമ്മ്യൂണിറ്റി അധിഷ്ഠിത സംഘടന സ്ഥാപിച്ചു.
2005 ൽ സംഘടനയ്ക്ക് ഓപ്പറേറ്റിംഗ് ലൈസൻസ് ലഭിച്ചു.
അതിനുശേഷം കാലാവസ്ഥ, സുസ്ഥിര വികസനം, ജൈവവൈവിധ്യങ്ങൾ, പരിസ്ഥിതി സംരക്ഷണം എന്നിവ സംബന്ധിച്ച അന്താരാഷ്ട്ര ചർച്ചകളിൽ പങ്കെടുത്തു.
പാരിസ്ഥിതിക വക്കീലിലുള്ള അവരുടെ ശ്രദ്ധ ആഗോള കാലാവസ്ഥാ വ്യതിയാനത്തിന്റെ ആദ്യ അനുഭവത്തിൽ നിന്ന് ഉത്ഭവിച്ചു.
അവർ സ്വന്തം നിലനിൽപ്പിനും അവർ പരിപാലിക്കുന്ന മൃഗങ്ങളുടെ നിലനിൽപ്പിനുമായി പ്രകൃതിവിഭവങ്ങളെ ആശ്രയിക്കുന്നു.
വർഷങ്ങളായി ചാഡ് തടാകം വറ്റുന്നതിന്റെ ഫലങ്ങൾ അവർ അനുഭവിക്കുന്നു.
ചാഡ്, കാമറൂൺ, നൈജർ, നൈജീരിയ എന്നിവിടങ്ങളിൽ നിന്നുള്ളവർക്കുള്ള പ്രധാന ജലസ്രോതസ്സാണ് തടാകം.
1960 കളിൽ നിന്ന് അതിന്റെ 10% വലിപ്പമേ ഇപ്പോഴുള്ളൂ.
ഇന്റർനാഷണൽ ഓർഗനൈസേഷൻ ഫോർ മൈഗ്രേഷന് എഴുതിയ ഒരു സാക്ഷ്യപത്രത്തിൽ ഇബ്രാഹിം തന്റെ ജനങ്ങളും അവരെപ്പോലുള്ള തദ്ദേശീയ സമൂഹങ്ങളും "കാലാവസ്ഥാ വ്യതിയാനത്തിന്റെ നേരിട്ടുള്ള ഇരകളാണ്" എന്ന് ഊന്നിപ്പറഞ്ഞു.
അത് അവരെ നാടുകടത്താൻ ഇടയാക്കി.
അവരുടെ ജീവിതരീതി നിലനിർത്താൻ സ്വന്തം ഭൂമി ഉപേക്ഷിക്കാൻ അവരെ നിർബന്ധിതരാക്കി.
ആ സാക്ഷ്യപത്രത്തിൽ, കാലാവസ്ഥാ വ്യതിയാന കുടിയേറ്റത്തിന്റെ അനന്തരഫലങ്ങളെക്കുറിച്ചും അവർ സംസാരിച്ചു.
ഇത് കുടിയേറ്റ സമൂഹങ്ങളെ ആനുപാതികമായി ദുർബലമാക്കുന്നു.
ക്വാർട്സ്, വേൾഡ് ഇക്കണോമിക് ഫോറത്തിന്റെ അജണ്ട എന്നിവയുൾപ്പെടെ വിവിധ ഔട്ട്‌ലെറ്റുകൾക്കായി ആഗോള കാലാവസ്ഥാ വ്യതിയാനം രൂപപ്പെടുത്തുമ്പോൾ തദ്ദേശവാസികളുടെ അവകാശങ്ങൾ അംഗീകരിക്കേണ്ടതിന്റെ പ്രാധാന്യത്തെക്കുറിച്ച് ഇബ്രാഹിം എഴുതിയിട്ടുണ്ട്.
ഇബ്രാഹിമിനെ സംബന്ധിച്ചിടത്തോളം പ്രത്യേക പരിഗണന തദ്ദേശവാസികൾക്ക് അവർ താമസിക്കുന്ന സ്ഥലങ്ങൾ സ്വന്തമാക്കാനും കൈകാര്യം ചെയ്യാനുമുള്ള നിയമപരമായ അവകാശമാണ്.
ഓയിൽ ഡ്രില്ലിംഗ് പ്രോജക്ടുകൾ, ഖനനം, ജലവൈദ്യുത നിലയങ്ങൾ എന്നിങ്ങനെയുള്ള സാമ്പത്തിക സംഭവവികാസങ്ങളിൽ തദ്ദേശീയ സമൂഹത്തിന് നിയമപരമായ ഏജൻസി ഉണ്ടെന്ന് അത്തരം നിയമപരമായ അവകാശങ്ങൾ ഉറപ്പുനൽകുന്നു.
ചാഡിന്റെ സാഹെൽ മരുഭൂമിയിലെ 3 ഡി മാപ്പ് ചെയ്യാനുള്ള പദ്ധതിയിൽ യുനെസ്കോയുമായും ഇൻഡിജെനസ് പീപ്പിൾസ് ഓഫ് ആഫ്രിക്ക കോർഡിനേറ്റിംഗ് കമ്മിറ്റിയുമായും (ഐപിഎസിസി) ഇബ്രാഹിം സഹകരിച്ച് പ്രവർത്തിച്ചിട്ടുണ്ട്.
2019 ൽ ഐക്യരാഷ്ട്രസഭ സുസ്ഥിര വികസന ലക്ഷ്യങ്ങളുടെ അഭിഭാഷകയായി നിയമിതയായ 17 പേരിൽ ഒരാളായിരുന്നു അവർ.
2015 ൽ അംഗീകരിച്ച 17 ഗോളുകൾ ഉൾക്കൊള്ളുന്ന എസ്ഡിജി ലോകത്തെ മികച്ച സ്ഥലമാക്കി മാറ്റാനുള്ള ഐക്യരാഷ്ട്രസഭയുടെ പദ്ധതിയാണ്.
അവബോധം വ്യാപിപ്പിക്കുന്നതിനും നിയുക്തമായ റോളുകൾ വഹിക്കുന്നതിലൂടെ ഈ ലക്ഷ്യങ്ങൾ കൈവരിക്കുന്നതിനും സഹായിക്കുന്നതിനായി അഭിഭാഷകരെ നിയമിച്ചു.
2017 ൽ മികച്ച ശാസ്ത്രജ്ഞർ, സംരക്ഷകർ, കഥാകൃത്തുക്കൾ, പുതുമയുള്ളവർ എന്നിവരെ അംഗീകരിക്കുകയും പിന്തുണയ്ക്കുകയും ചെയ്യുന്ന ഒരു പ്രോഗ്രാമായ നാഷണൽ ജിയോഗ്രാഫിക് സൊസൈറ്റി എമർജിംഗ് എക്സ്പ്ലോററായി ഇബ്രാഹിം അംഗീകരിക്കപ്പെട്ടു.
2017 ൽ ഓരോ വർഷവും സ്വാധീനമുള്ളതും പ്രചോദനം നൽകുന്നതുമായ 100 സ്ത്രീകളെ അംഗീകരിക്കുന്ന ബിബിസിയുടെ 100 വനിതാ പദ്ധതിയുടെ ഭാഗമായി അവർ തിരഞ്ഞെടുക്കപ്പെട്ടു.
2018 ൽ ബിബിസിയുടെ 100 വനിതകളിൽ ഒരാളായി അവരെ പട്ടികപ്പെടുത്തി.
2019 ൽ പ്രിറ്റ്‌സ്‌കർ ഫാമിലി ഫൗണ്ടേഷനിൽ നിന്ന് പ്രിറ്റ്‌സ്‌കർ എമർജിംഗ് എൻവയോൺമെന്റൽ ജീനിയസ് അവാർഡ് ലഭിച്ചു.
ഹെക്വെത്ത്
പുരാതന ഈജിപ്ഷ്യൻ മതവിശ്വാസപ്രകാരം ഫലപുഷ്ടിയുടെ ഒരു ദേവിയാണ് ഹെക്വെത്ത് (ഇംഗ്ലീഷ്: Heqet ).
ഹാത്തോറുമായി ബന്ധമുള്ള ഒരു ദേവിയാണ് ഹെക്വെത്ത്.
സാധാരണയായി ഹെക്വെത്ത് ദേവിയെ തവളയുടെ രൂപത്തിലാണ് ചിത്രീകരിക്കാറുള്ളത്.
പുരാതന ഈജിപ്ഷ്യർക്ക് തവളയെന്നാൽ ഫലപുഷ്ടിയുടെ പ്രതീകമായിരുന്നു.
നൈലിലെ വാർഷിക പ്രളയവുമായി ബന്ധമുള്ളതിനാലാണിത്.
ഖ്നുമിന്റെ സ്ത്രീ പ്രതിരൂപമായും ഹെക്വെത്തിനെ കരുതിയിരുന്നു.
ഈജിപ്റ്റിലെ ഖൂസിൽ ടോളമിൿ കാലഘട്ടത്തിൽ നിർമിച്ച ഹോറസിന്റെയും ഹെക്വെത്തിന്റെയും ക്ഷേത്രം കണ്ടെത്തിയിരുന്നു .
അവലംബം ↑ ↑ "The frog appears to have been worshipped in primitive times as the symbol of generation, birth and fertility in general; the Frog-goddess Ḥeqet or Ḥeqtit was identified with Hathor, and was originally the female counterpart of Khnemu, by whom she became the mother of Heru-ur. The great antiquity of the cult of the frog is proved by the fact that each of the four primeval gods , Ḥeḥ, Kek, Nāu, and Amen is depicted with the head of a frog, while his female counterpart has the head of a serpent. The cult of the frog is one of the oldest in Egypt, and the Frog-god and the Frog-goddess were believed to have played very prominent parts in the creation of the world."
E. A. Wallis Budge , The Gods of the Egyptians: Or, Studies in Egyptian Mythology vol.
2  (1904), p. 378 .
↑ Porter, Bertha and Moss, Rosalind.
Topographical Bibliography of Ancient Egyptian Hieroglyphic Texts, Reliefs and Paintings, V Upper Egypt: Sites (Volume 5).
↑ Wilkinson, Richard H., The Complete Temples of Ancient Egypt, Thames and Hudson, 2000, pp 152, ISBN 0-500-05100-3
ഹെക്സാഡെക്കേയ്ൻ
C 16 H 34 എന്ന തന്മാത്രാസൂത്രത്തോടുകൂടിയ ഒരു രാസസംയുക്തമാണ് ഹെക്സാഡെക്കേയ്ൻ.
ഇത് 16 കാർബൺ ആറ്റങ്ങളുടെ ഒരു ശൃംഖല ഉൾക്കൊള്ളുന്നു, മൂന്ന് ഹൈഡ്രജൻ ആറ്റങ്ങൾ വീതം രണ്ട് അഗ്രങ്ങളിലെ കാർബൺ ആറ്റങ്ങളുമായി ബന്ധിപ്പിച്ചിരിക്കുന്നു.
മറ്റ് 14 കാർബൺ ആറ്റങ്ങളുമായി രണ്ട് ഹൈഡ്രജൻ വീതം ബന്ധിപ്പിച്ചിരിക്കുന്നു.
അവലംബം ബാഹ്യ ലിങ്കുകൾ നീരാവി മർദ്ദവും ദ്രാവക സാന്ദ്രത കണക്കാക്കലും ഹെക്സാഡെകെയ്ൻ കൈമാറ്റം നിർണ്ണയിക്കുന്നതിനുള്ള സാങ്കേതികത
ഹെക്സെസ്ട്രോൾ ഇംഗ്ലീഷ് വിലാസം https://ml.wikipedia.org/wiki/Hexestrol
Synestrol എന്ന ബ്രാൻഡ് നാമത്തിൽ വിൽക്കുന്ന ഹെക്‌സെസ്ട്രോൾ , ഈസ്ട്രജൻ റീപ്ലേസ്‌മെന്റ് തെറാപ്പിയിലും ചില ഹോർമോണുകളെ ആശ്രയിച്ചുള്ള അർബുദങ്ങളുടെയും ഗൈനക്കോളജിക്കൽ ഡിസോർഡേഴ്സിന്റെയും ചികിത്സയ്‌ക്ക് മുമ്പ് ഉപയോഗിച്ചിരുന്ന ഒരു നോൺ-സ്റ്റിറോയിഡൽ ഈസ്ട്രജനാണ് .
ഇംഗ്ലീഷ്: Hexestrol , എന്നാൽ ഇത് ഇപ്പോൾ വിപണിയിൽ ലഭ്യമല്ല.
ഹെക്‌സെസ്‌ട്രോൾ ഡയസെറ്റേറ്റ് (ബ്രാൻഡ് നാമം സിന്റസ്‌ട്രോൾ), ഹെക്‌സ്‌ട്രോൾ ഡിപ്രോപിയോണേറ്റ് (ബ്രാൻഡ് നാമം ഹെക്‌സാനോസ്‌ട്രോൾ) തുടങ്ങിയ എസ്റ്ററുകളുടെ രൂപത്തിലും ഇത് ഉപയോഗിച്ചിട്ടുണ്ട് .
ഹെക്‌സ്‌ട്രോളും അതിന്റെ എസ്റ്ററുകളും വായിലൂടെയോ നാവിനടിയിൽ വച്ചോ അല്ലെങ്കിൽ പേശികളിലേക്ക് കുത്തിവച്ചോ ആണ് എടുക്കുന്നത്.
ഈസ്ട്രജൻ മാറ്റിസ്ഥാപിക്കൽ തെറാപ്പിയിലും സ്ത്രീകളിലെ സ്തനാർബുദത്തിനും പുരുഷന്മാരിലെ പ്രോസ്റ്റേറ്റ് ക്യാൻസറിനും ചില ഗൈനക്കോളജിക്കൽ ഡിസോർഡേഴ്സിന്റെ ചികിത്സയ്ക്കും ഹെക്‌സെസ്ട്രോൾ ഉപയോഗിച്ചിരുന്നു.
ഹെക്‌സെസ്ട്രോൾ, ഡൈഹൈഡ്രോഡിതൈൽസ്റ്റിൽബെസ്ട്രോൾ എന്നും അറിയപ്പെടുന്നു, ഇത് ഡൈതൈൽസ്റ്റിൽബെസ്ട്രോളുമായി ബന്ധപ്പെട്ട സ്റ്റിൽബെസ്ട്രോൾ ഗ്രൂപ്പിലെ ഒരു സിന്തറ്റിക് നോൺ- സ്റ്റിറോയിഡൽ ഈസ്ട്രജനാണ് .
ഹെക്‌സ്‌ട്രോൾ ഡയസെറ്റേറ്റ് , ഹെക്‌സ്‌ട്രോൾ ഡികാപ്രിലേറ്റ് , ഹെക്‌സ്‌ട്രോൾ ഡിഫോസ്ഫേറ്റ്, ഹെക്‌സ്‌ട്രോൾ ഡിപ്രോപിയോണേറ്റ് എന്നിവ ഹെക്‌സ്‌ട്രോൾ എസ്റ്ററുകളിൽ ഉൾപ്പെടുന്നു.
1938-ൽ കാംപ്ബെൽ, ഡോഡ്സ്, ലോസൺ എന്നിവരാണ് ഹെക്സെസ്ട്രോൾ ആദ്യമായി വിവരിച്ചത്.
അനെത്തോളിന്റെ ഡീമെതൈലേഷൻ ഉൽപ്പന്നങ്ങളിൽ നിന്നാണ് ഇത് വേർതിരിച്ചത്.
ഹെക്ല-ഗ്രിൻഡ്സ്റ്റോൺ പ്രാദേശിക ഉദ്യാനം
ഹെക്ല-ഗ്രിൻഡ്സ്റ്റോൺ പ്രാദേശിക ഉദ്യാനം കാനഡയിലെ മനിറ്റോബ പ്രവിശ്യയിൽ സ്ഥിതിചെയ്യുന്ന ഒരു പ്രവിശ്യാ ഉദ്യാനമാണ്.
ഹെക്ല ദ്വീപ്, ഗ്രിൻഡ്സ്റ്റോൺ ( വിന്നിപെഗ് തടാകത്തിന്റെ പടിഞ്ഞാറൻ തീരത്തായി, പ്രധാന ഉപദ്വീപിൽ സ്ഥിതിചെയ്യുന്ന ഒരു പ്രദേശം), ബ്ലാക്ക് ഐലൻറ്, ലോകത്തിലെ ഏറ്റവും വലിയ ശുദ്ധജല തടാകങ്ങളിലൊന്നായ വിന്നിപെഗിലെ നിരവധി ചെറു ദ്വീപുകൾ എന്നിവയും ഇതിൽ ഉൾപ്പെടുന്നു.
മനിറ്റോബയിലെ ബിഫ്രോസ്റ്റ്-റിവർട്ടൺ മുനിസിപ്പാലിറ്റിയുടെ വടക്കുകിഴക്കൻ ഭാഗത്തോട് ചേർന്നാണ് ഈ ദേശീയോദ്യാനം സ്ഥിതി ചെയ്യുന്നത്.
1969 ൽ മനിറ്റോബ സർക്കാർ ഹെക്ല ദ്വീപിനെ ഒരു പ്രവിശ്യാ ഉദ്യാനമായി പ്രഖ്യാപിച്ചു.
1997 ൽ ഹെക്ല-ഗ്രിൻഡ്സ്റ്റോൺ പ്രവിശ്യാ ഉദ്യാനം സൃഷ്ടിക്കുന്നതിനായി ഗ്രിൻഡ്സ്റ്റൺ പ്രവിശ്യാ ഉദ്യാനത്തെ ഇതിനോട് കൂട്ടിച്ചേർത്തു.
ഈ പ്രവിശ്യാ ഉദ്യാനത്തിന് ഏകദേശം 1,084  ചതുരശ്ര കിലോമീറ്റർ (419 ചതുരശ്ര മൈൽ) വിസ്തീർണ്ണമുണ്ട്.
ഐയുസിഎൻ സംരക്ഷിത പ്രദേശിക മാനേജ്മെന്റ് വിഭാഗങ്ങൾക്ക് കീഴിലുള്ള അഞ്ചാം ക്ലാസ് സംരക്ഷിത പ്രദേശമായാണ് ഈ ദേശീയോദ്യാനം കണക്കാക്കപ്പെടുന്നത്.
1876-ൽ ഐസ്ലാൻഡിക് കുടിയേറ്റക്കാരുടെ രണ്ടാം തരംഗം സ്ഥിരതാമസമാക്കിയ ഈ ദ്വീപ്, യഥാർത്ഥത്തിൽ  മിക്ലി എന്നാണ് മുമ്പ് അറിയപ്പെട്ടിരുന്നത് (ഈ വാക്കിൻറെ അർത്ഥം മനോഹരമായ ദ്വീപ് എന്നാണ്).
ശീതകാലം, രോഗങ്ങൾ, വാണിജ്യ മത്സ്യബന്ധനത്തിൻറേയും കൃഷിയുടേയും മേലുള്ള മോശമായ സാമ്പത്തിക വീക്ഷണം തുടങ്ങിയ ബുദ്ധിമുട്ടുകൾ അഭിമുഖീകരിക്കുന്നതുവരെയുള്ള കാലത്ത് ഇവിടെ ജനസംഖ്യ ഏതാനും വർഷങ്ങളായി അഭിവൃദ്ധി പ്രാപിച്ചുവന്നിരുന്നു.
ദ്വീപിൽ മുമ്പ് പ്രവർത്തിച്ചിരുന്ന ഏക വിദ്യാലയം 1970-ൽ അടച്ചുപൂട്ടി.
വൈവിധ്യപൂർണ്ണമായ ഭൂപ്രകൃതിയുള്ള ഇവിടെ കോണിഫറസ് , കലർപ്പ് വനങ്ങൾ, ചുണ്ണാമ്പുകൽ മലഞ്ചെരുവുകൾ, സിലിക്ക മണൽ ബീച്ചുകൾ, ചതുപ്പുകൾ, ബോഗുകൾ, ചതുപ്പിലെ ഈർപ്പമുള്ള പുൽമേടുകൾ എന്നിവ ഉൾപ്പെടുന്നു.
ഒരു പ്രകൃതിദത്ത ഉദ്യാനമായി തരംതിരിച്ചിരിക്കുന്ന ഇതിന്റെ ഉദ്ദേശ്യം മനിറ്റോബ പ്രവിശ്യയിലെ താഴ്ന്ന പ്രദേശങ്ങളിലെ പ്രകൃതിദത്ത മേഖലയിലുൾപ്പെട്ട മിഡ് ബോറിയൽ പ്രദേശങ്ങളെ സംരക്ഷിക്കുകയും ഒപ്പം വിനോദത്തിനുള്ള അവസരങ്ങളുടെയും മറ്റു വിഭവങ്ങളുടെയും വൈവിധ്യത്തെ ഉൾക്കൊള്ളുകയും ചെയ്യുക എന്നതാണ്.
നിലവിൽ, ഹെക്ല ദ്വീപിൽ ഒരു ക്യാമ്പ് ഗ്രൌണ്ടിൽ നിന്നു പ്രവർത്തിക്കുന്ന നിരവധി വിനോദസഞ്ചാര ആകർഷണങ്ങളോടൊപ്പം, റിസോർട്ട് ഹോട്ടലും (മുമ്പ് ഗുൽ ഹാർബർ എന്നറിയപ്പെട്ടിരുന്ന ഇത് നവീകരിക്കുകയും റാഡിസൺ ഹെക്ല ഒയാസിസ് റിസോർട്ടായി വീണ്ടും തുറക്കുകയും ചെയ്തു) സ്ഥിതിചെയ്യുന്നു .
2013ൽ പുതിയ ഉടമകൾ ഈ റിസോർട്ട് വാങ്ങുകയും ലേക്ക്വ്യൂ ഹെക്ല റിസോർട്ട് എന്ന പേരിൽ പ്രവർത്തിക്കുകയും ചെയ്യുന്നു.
മണൽ ബീച്ചുകൾ, വേനൽക്കാല വസതികൾ, ഒരു മുഴുവൻ സേവന കടലോര വിനോദപ്രദേശം, ലൈറ്റ് ഹൌസ് ട്രയൽ, 18-ഹോൾ ഗോൾഫ് കോഴ്സ് എന്നിവയും ഇവിടെയുണ്ട്.
ഗോൾഫ് കോഴ്സും കടലോര വിനോദ സൌകര്യങ്ങളും തികച്ചും സ്വകാര്യമായി പ്രവർത്തിക്കുന്നവയും പ്രവിശ്യാ ഉദ്യാനത്തിൽ നിന്ന് സ്വതന്ത്രമായി നിലനിൽക്കുന്നതുമാണ്.
ഹെക്ല ലൈറ്റ്ഹൌസും ലൈറ്റ്ഹൌസ് ട്രയലും.
പരുക്കൻ കല്ല് കൊണ്ടുള്ളതാണ്  ഈ പാത.
ഹെക്ല തീരപ്രദേശത്തിൻ്റെയും അയൽ പ്രദേശമായ ബ്ലാക്ക് ഐലൻഡിൻ്റെയും കാഴ്ച ഇവിടെ കിട്ടുന്നു.
ഹെക്ല ഗ്രാമം
ഒരു ചരിത്ര ഗ്രാമമായ ഹെക്ല ഗ്രാമത്തിൽ ഒരു മത്സ്യബന്ധന  മ്യൂസിയവും ഡോക്കിനോട് ചേർന്നുള്ള ഹെക്ല ഫിഷ് സ്റ്റേഷനിലെ പ്രവർത്തന സജ്ജമായ വാണിജ്യ മത്സ്യബന്ധന പ്രവർത്തനങ്ങളും ഉൾപ്പെടുന്നു.
കൂടാതെ ഒരു മുറിയിൽ ഒരു റെപ്ലിക്ക ക്ലാസ് മുറി, മറ്റൊരു ക്ലാസ് മുറിയിൽ ഒരു പാർക്ക് ഇന്റർപ്രെറ്റീവ് സെന്റർ എന്നിവ ഉൾക്കൊള്ളുന്ന ഹെക്ല സ്കൂൾ,  1920 മുതൽ 1940 വരെയുള്ള കാലഘട്ടത്തിൽ ഒരു ഐസ്‌ലാൻഡിക് ഫാമിലി ഹൗസായി സജ്ജീകരിച്ചിരിക്കുന്നതും ഹെക്ലയുടെ സന്തതി പരമ്പരകളും സുഹൃത്തുക്കളും ചേർന്ന് പ്രവർത്തിപ്പിക്കുന്നതുമായ ഹെറിറ്റേജ് ഹൗസ് മ്യൂസിയം, മെയ് മുതൽ സെപ്റ്റംബർ വരെ തുറക്കുന്ന ഒരു ജനറൽ സ്റ്റോർ, ലോഗ് ഹൌസ്, മരപ്പണികളും മത്സ്യബന്ധന ഉപകരണങ്ങളും സോമില്ലിലെ പുരാവസ്തുക്കളും അടങ്ങുന്ന ഐസ് ഹൗസ് മ്യൂസിയം; ജൂലൈ, ഓഗസ്റ്റ് മാസങ്ങളിൽ മതേതര സേവനങ്ങളും പ്രത്യേക സംഗീത പരിപാടികളും അവതരിപ്പിക്കുന്ന ഹെക്ല ചർച്ച്, വാണിജ്യ മത്സ്യത്തൊഴിലാളികളുടെ ഉടമസ്ഥതയിൽ പ്രവർത്തിപ്പിക്കുന്ന പുനരുദ്ധാരണം ചെയ്ത ചരിത്രപരമായ ഐസ്‌ലാൻഡിക് ഭവനത്തിലെ കിടക്കയും പ്രഭാതഭക്ഷണ സൌകര്യവും; സ്വകാര്യ ഉടമസ്ഥതയിലുള്ള നിരവധി കോട്ടേജുകൾ എന്നിവയും ഇവിടെ ഉൾപ്പെടുന്നു.
ഗ്രിൻഡ്സ്റ്റോൺ
ഹെക്ല ദ്വീപിനോളം ഏകദേശ വലിപ്പമുള്ള ഒരു നീണ്ട ഉപദ്വീപാണ് ഗ്രിൻഡ്സ്റ്റോൺ.
350-ലധികം സ്വകാര്യ ഉടമസ്ഥതയിലുള്ള കോട്ടേജുകളും ഒരു പലചരക്ക് കടയും മണൽ ബീച്ചുകളും ഗ്രിൻഡ്സ്റ്റോണിൽ സ്ഥിതിചെയ്യുന്നു .
ഓഗസ്റ്റ് തുടക്കത്തിൽ താമസക്കാർ കുടുംബത്തോടൊപ്പം വിനോദ പ്രവർത്തനങ്ങളുമായി വാർഷിക ഗ്രിൻഡ്സ്റ്റോൺ ആഘോഷ ദിനങ്ങൾ ഇവിടെ നടത്തുന്നു.
ഈ ദേശീയോദ്യാനത്തിലെ വന്യജീവികളിൽ കറുത്ത കരടി, മൂസ്, ടിംബർ ചെന്നായ, കുറുക്കൻ , ബീവർ എന്നിവയും കഷണ്ടി കഴുകൻ, സാധാരണ ലൂൺ , അമേരിക്കൻ വൈറ്റ് പെലിക്കൻ, റൂബി-ത്രോട്ടഡ് ഹമ്മിംഗ് ബേർഡ്, മരംകൊത്തി , പരുന്ത്, മൂങ്ങ തുടങ്ങി വിവിധയിനം പക്ഷികളും ഉൾപ്പെടുന്നു.
ഇതും കാണുക മാനിറ്റോബയിലെ സംരക്ഷിത പ്രദേശങ്ങളുടെ പട്ടിക പരാമർശങ്ങൾ ബാഹ്യ ലിങ്കുകൾ ഹെക്ല-ഗ്രിൻഡ്സ്റ്റോൺ പ്രൊവിൻഷ്യൽ പാർക്ക് വിവരങ്ങൾ മാനിറ്റോബ ഗവൺമെന്റ് വെബ്സൈറ്റിൽ Archived 2010-03-06 at the Wayback Machine .
പാർക്കിലെ മ്യൂസിയങ്ങളെയും വ്യാഖ്യാന കേന്ദ്രങ്ങളെയും കുറിച്ചുള്ള വിവരങ്ങൾ Archived 2012-10-06 at the Wayback Machine .
ebird Hotspots: ഹെക്ല ദ്വീപ്
ഫലകം:Manitoba parks
ഹെക്സെസ്ട്രോൾ ഡൈഫോസ്ഫേറ്റ് ഇംഗ്ലീഷ് വിലാസം https://ml.wikipedia.org/wiki/Hexestrol_diphosphate
ഹെക്സെസ്ട്രോൾ ഡൈഫോസ്ഫേറ്റ് (ബ്രാൻഡ് നാമങ്ങൾ സൈറ്റോസ്റ്റാറ്റിൻ, സൈറ്റോസ്റ്റെസിൻ, ഫാർമസ്ട്രിൻ, റെറ്റലോൺ അക്വോസം) ഡൈതൈൽസ്റ്റിൽബെസ്ട്രോളുമായി ബന്ധപ്പെട്ട സ്റ്റിൽബെസ്ട്രോൾ ഗ്രൂപ്പിന്റെ സിന്തറ്റിക്, നോൺ-സ്റ്റിറോയിഡൽ ഈസ്ട്രജനാണ്.
ഇംഗ്ലീഷ്: Hexestrol diphosphate .
ഇത് പ്രോസ്റ്റേറ്റ് കാൻസർ ചികിത്സയിൽ ഈസ്ട്രജനുമായി ചേർത്തിയും, ട്യൂമറുകളിൽ ആന്റിനിയോപ്ലാസ്റ്റിക് ഏജന്റായും ഉപയോഗിക്കുന്നു.
ഇത് ഹെക്‌സെസ്ട്രോളിന്റെ വെള്ളത്തിൽ ലയിക്കുന്ന എസ്റ്ററാണ്.
കുറഞ്ഞ പക്ഷം 1956 മുതൽ മരുന്ന് ആയി ഇത് ലഭ്യമാണ്.
ഇതും കാണുക ഹെക്സസ്ട്രോൾ ഡയസെറ്റേറ്റ് ഹെക്സെസ്ട്രോൾ ഡികാപ്രിലേറ്റ് ഹെക്സെസ്ട്രോൾ ഡിപ്രോപിയോണേറ്റ് റഫറൻസുകൾ ↑ ↑
ഹെക്സാവാലൻ്റ് വാക്സിൻ ഇംഗ്ലീഷ് വിലാസം https://ml.wikipedia.org/wiki/Hexavalent_vaccine
ഒന്നിലധികം രോഗങ്ങളിൽ നിന്ന് ആളുകളെ സംരക്ഷിക്കാൻ ഉദ്ദേശിച്ചുള്ള ആറ് വ്യത്യസ്ത വാക്സിനുകൾ ഒന്നായി സംയോജിപ്പിച്ച ഒരു കോമ്പിനേഷൻ വാക്സിനാണ് ഹെക്സാവാലന്റ് വാക്സിൻ അഥവാ 6-ഇൻ -1 വാക്സിൻ.
കുട്ടികളെ ഡിഫ്തീരിയ , ടെറ്റനസ് , പെർട്ടുസിസ് , പോളിയോമൈലിറ്റിസ് , ഹീമോഫിലസ് ബി , ഹെപ്പറ്റൈറ്റിസ് ബി എന്നിവയിൽ നിന്ന് സംരക്ഷിക്കുന്ന  വാക്സിനെയാണ് ഈ പദം സാധാരണയായി സൂചിപ്പിക്കുന്നത്,   ഇത് യൂറോപ്പ് , കാനഡ , ഓസ്‌ട്രേലിയ , ന്യൂസിലാന്റ് എന്നിവയുൾപ്പെടെ ലോകത്തെ 90 ലധികം രാജ്യങ്ങളിൽ ഉപയോഗിക്കുന്നു.
ഫോർമുലേഷനുകൾ
ജനറിക് വാക്സിൻ, ഡിഫ്തീരിയ ആൻഡ് ടെറ്റനസ് ടോക്സോയിഡ്സ് ആൻഡ് അസെല്ലുലാർ പെർട്ടുസിസ് അഡ്‌സോർബ്ഡ്, ഇനാക്റ്റിവേറ്റഡ് പോളിയോവൈറസ്, ഹീമോഫിലസ് ബി കൺജുഗേറ്റ് [മെനിംഗോകോക്കൽ പ്രോട്ടീൻ കൺജുഗേറ്റ്], ഹെപ്പറ്റൈറ്റിസ് ബി [റീകോംബിനന്റ്] വാക്സിൻ എന്നാണ് അറിയപ്പെടുന്നത്.
ദ്രാവക വാക്സിൻ ചുരുക്ക രൂപത്തിൽ DTaP-HepB-IPV-Hib അല്ലെങ്കിൽ DTPa-HepB-IPV-Hib എന്നും അറിയപ്പെടുന്നു.
ബ്രാൻഡഡ് ഫോർമുലേഷനുകൾ ഹെക്സാവക് , ഹെക്സാക്സിം , ഹെക്സിയോൺ , , സനോഫി പാസ്ചർ നിർമ്മിച്ച വാക്സലിസ് എന്നിവയാണ്.
ചുരുക്ക രൂപത്തിൽ DTaP-IPV-HepB / Hib അല്ലെങ്കിൽ DTPa-HBV-IPV / Hib എന്നറിയപ്പെടുന്ന രണ്ട് ഭാഗങ്ങളുള്ള ഫോർമുലേഷൻ ഉണ്ട്.
ഡിഫ്തീരിയ, ടെറ്റനസ്, അസെല്ലുലാർ പെർട്ടുസിസ്, ഹെപ്പറ്റൈറ്റിസ് ബി, ഇനാക്റ്റിവേറ്റഡ് പോളിയോമെയിലൈറ്റിസ് (DTaP-IPV-HepB അല്ലെങ്കിൽ DTPa-HBV-IPV) വാക്സിൻ സസ്പെൻഷൻ ഉൾക്കൊള്ളുന്നു, ഇത് ലയോഫിലൈസ്ഡ് (ഫ്രീസ്-ഉണക്കിയ) ഹീമോഫിലസ് ഇൻഫ്ലുവൻസ ടൈപ്പ്-ബി ഹിബ് ) പൊടി പുനർനിർമ്മിക്കാൻ ഉപയോഗിക്കുന്നു.
3-ആന്റിജൻ പെർട്ടുസിസ് ഘടകമായ ഇൻഫാൻറിക്സ് ഹെക്സ, ഉള്ള ഒരു ബ്രാൻഡഡ് ഫോർമുലേഷൻ നിർമ്മിക്കുന്നത് ഗ്ലാക്സോസ്മിത്ത്ക്ലൈൻ ആണ്.
യൂറോപ്യൻ യൂണിയന്റെ അംഗീകാരം
2000 ഒക്ടോബർ 23 ന് യൂറോപ്യൻ കമ്മീഷൻ ഇൻഫാൻറിക്സ് ഹെക്സയ്ക്കും ഹെക്സാവാക്-നും മാർക്കറ്റിംഗ് അനുമതി നൽകി.
ഹെപ്പറ്റൈറ്റിസ് ബിക്കെതിരായ ദീർഘകാല പരിരക്ഷയുടെ വേരിയബിളിറ്റി കണക്കിലെടുത്ത് ഏജൻസിയുടെ കമ്മറ്റി ഫോർ മെഡിസിനൽ പ്രൊഡക്ട്സ് ഫോർ ഹ്യൂമൻ യൂസ് (സിഎച്ച്എംപി) യുടെ ഉപദേശപ്രകാരം ഹെക്സവാക്കിൻ്റെ മാർക്കറ്റിംഗ് അനുമതി നവംബർ 2005 ന് താൽക്കാലികമായി സസ്പെൻ്റ് ചെയ്തു.
2012 ഏപ്രിൽ, നിർമ്മാതാക്കളായ സനോഫി പാസ്ചർ സ്വമേധയാ വിപണിയിൽ നിന്ന് ഉൽപ്പന്നം പിൻവലിച്ചു.
യൂറോപ്യൻ കമ്മീഷൻ 2012 ജൂൺ 28 ന് ഔദ്യോഗികമായി വിപണന അനുമതി പിൻവലിച്ചു.
ലോകാരോഗ്യ സംഘടനയുടെ (ഡബ്ല്യുഎച്ച്ഒ) സഹകരണത്തോടെ യൂറോപ്യൻ മെഡിസിൻസ് ഏജൻസി (ഇഎംഎ) യൂറോപ്യൻ യൂണിയന് പുറത്തുള്ള ഉപയോഗത്തിനായി ഹെക്സാക്സിമിനെക്കുറിച്ച് ക്രിയാത്മകമായ ഒരു ശാസ്ത്രീയ അഭിപ്രായം പുറപ്പെടുവിച്ചു.
2013 ഏപ്രിൽ 17 ന്, ഹെക്സിയോണിനും ഹെക്സാസിമയ്ക്കും യൂറോപ്യൻ യൂണിയനിലെ മാർക്കറ്റിംഗ് അനുമതി ലഭിച്ചു.
2016 ഫെബ്രുവരി 15 ന് വാക്സെലിസിന് യൂറോപ്യൻ യൂണിയൻ മാർക്കറ്റിംഗ് അനുമതി ലഭിച്ചു.
യുഎസിന്റെ അംഗീകാരം
21 ഡിസംബർ 2018 ന് യുഎസ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ (എഫ്ഡിഎ) ഒരു ഹെക്സാവാലന്റ് സംയോജിത ഡിഫ്തീരിയ, ടെറ്റനസ് ടോക്സോയിഡ്സ് ആൻഡ് അസെല്ലുലാർ പെർട്ടുസിസ് (ഡിടിഎപി) അഡ്‌സോർബ്ഡ്, ഇനാക്റ്റിവേറ്റഡ് പോളിയോവൈറസ് (ഐപിവി), ഹീമോഫിലസ് ഇൻഫ്ലുവൻസ ടൈപ്പ് ബി (ഹിബ്) കൺജുഗേറ്റ് (മെനിഞ്ചോകോക്കൽ പ്രോട്ടീൻ കൺജുഗേറ്റ്) ആൻഡ് ഹെെപ്പറ്റൈറ്റിസ് ബി (ഹെപ് ബി) വാക്സിൻ DTaP-IPV-Hib-HepB ( വാക്സെലിസ് ) രണ്ട്, നാല്, ആറ് മാസം പ്രായമുള്ള ശിശുക്കളിൽ മൂന്ന് ഡോസ് സീരീസായി ഉപയോഗിക്കുന്നതിന് അനുമതി നൽകി.
2019 ജൂൺ 26 ന്, സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷൻ (സിഡിസി) ഇമ്മ്യൂണൈസേഷൻ പ്രാക്ടീസസ് ഉപദേശക സമിതി (എസിഐപി), ഫെഡറൽ വാക്സിൻ ഫോർ ചിൽഡ്രൻ പ്രോഗ്രാമിൽ (വിഎഫ്സി) ഡിടിഎപി-ഐപിവി-ഹിബ്-ഹെപ്ബി (DTaP-IPV-Hib-HepB) ഉൾപ്പെടുത്താൻ വോട്ട് ചെയ്തു.
ഹെക്സിങ്ങ് ഇംഗ്ലീഷ് വിലാസം https://ml.wikipedia.org/wiki/Hexing
തെറാപ്പോഡ എന്ന കുടുംബത്തിൽ പെട്ട ദിനോസർ ആണ് ഹെക്സിങ്ങ് .